**NOTA INFORMATIVĂ**

**la proiectul de hotărâre a Guvernului pentru modificarea unor hotărâri ale Guvernului şi abrogarea unei hotărâri de Guvern**

|  |
| --- |
| * + - 1. **Denumirea autorului şi, după caz, a participanţilor la elaborarea proiectului** |
| Proiectul a fost elaborat de Ministerul Afacerilor Interne |
| **2. Condiţiile ce au impus elaborarea proiectului de act normativ şi finalităţile urmărite** |
| La 12 martie 2018, prin Hotărârea Guvernului nr. 219 cu privire la Agenţia Rezerve Materiale, Agenţia a fost reorganizată, prin transformare din autoritate administrativă centrală din subordinea Guvernului, în autoritate administrativă în subordinea Ministerului Afacerilor Interne.  Recent, la 3 octombrie 2018, prin Hotărârea nr. 946 cu privire la organizarea şi funcţionarea Agenţiei Rezerve Materiale, Guvernul a aprobat Regulamentul, structura şi efectivul-limită al Agenţiei Rezerve Materiale.  Prin urmare, a apărut necesitatea de a ajusta unele acte normative ce reglementează activitatea în domeniul rezervelor materiale de stat şi de mobilizare. |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Proiectul nu are ca scop armonizarea legislației naționale cu legislaţia Uniunii Europene |
| **4. Principalele prevederi ale proiectului şi evidenţierea elementelor noi** |
| Proiectul iniţiat de Ministerul Afacerilor Interne propune modificarea unor hotărâri ale Guvernului şi anume:  - Hotărârea Guvernului *nr. 778/2009* cu privire la aprobarea Regulamentului privind organizarea şi funcţionarea Ministerului Afacerilor Interne, structurii şi efectivului-limită ale aparatului central al acestuia, care, urmare aprobării Hotărârii Guvernului nr. 946/2018 cu privire la organizarea şi funcţionarea Agenţiei Rezerve Materiale, este necesar de a fi modificată şi anume, prin modificarea punctului 2 din Hotărâre – a numărului efectivului-limită al Ministerului Afacerilor Interne, al autorităţilor administrative şi instituţiilor din subordinea acestuia şi a anexei nr. 3 la Hotărâre, care se completează cu efectivul – limită al Agenţiei Rezerve Materiale, în număr de 93 de unităţi, stabilit prin HG nr. 946/2018;  - Hotărârea Guvernului *nr. 1001/2011* privind punerea în aplicare a unor acte legislative, unde la anexa nr. 1 „Lista autorităţilor publice care cad sub incidenţa Legii nr. 158-XVI din 4 iulie 2008 cu privire la funcţia publică şi statutul funcţionarului public şi a Legii nr. 155 din 21 iulie 2011 pentru aprobarea Clasificatorului unic al funcţiilor publice”, Capitolul II, Secţiunea I „Organele centrale de specialitate ale administraţiei publice şi alte autorităţi publice”, din litera b) „Alte autorităţi administrative centrale”, punctul 6. Agenţia Rezerve Materiale - se exclude.  Concomitent, în Secţiunea II „Autorităţi din subordinea (sau de pe lângă) organelor centrale de specialitate ale administraţiei publice şi din subordinea altor autorităţi administrative centrale (aparatul central şi subdiviziunile teritoriale), la litera d) „Ministerul Afacerilor Interne”, se include ca a 6-a autoritate din subordinea MAI Agenţia Rezerve Materiale;  - Hotărârea Guvernului *nr. 266/2016* cu privire la lista serviciilor publice desconcentrate administrate în mod direct/din subordinea ministerelor şi altor autorităţi administrative centrale, in care, la anexa nr. 1, se propune ca Agenţia Rezerve Materiale să fie exclusă din secţiunea „Denumirea autorităţii publice”, inclusiv Baza specială de Aprovizionare Medicală – ca organ central şi bazele teritoriale – ca subdiviziuni teritoriale, Agenţia fiind inclusă la autoritatea publică - Ministerul Afacerilor Interne, ca organ central fără subdiviziuni teritoriale.  În acelaşi timp, Ministerul Afacerilor Interne vine cu propunerea privind modificarea pct. 15 şi pct. 17 din anexa la Hotărârea Guvernului *nr. 411/2010* „Privind aprobarea Nomenclatorului informaţiilor atribuite la secretul de stat”, unde, din pct. 15 „Autorităţile administraţiei publice centrale şi locale, alte persoane juridice de drept public şi privat, învestite să dispună, în limita competenţei, de informaţiile în cauză” textul „Agenţia Rezerve Materiale” se exclude, iar în pct. 17 textul „Agenţia Rezerve Materiale” - se substituie cu textul „Ministerul Afacerilor Interne”.  Această modificare reiese din faptul, că din 12 martie 2018, Agenţia Rezerve Materiale din autoritate administrativă centrală din subordinea Guvernului, a devenit autoritate administrativă în subordinea Ministerului Afacerilor Interne. |
| **5. Fundamentarea economico-financiară** |
| Implementarea prevederilor proiectului nu necesită cheltuieli financiare suplimentare şi alocarea mijloacelor financiare. |
| **6. Modul de încorporare a actului în cadrul normativ în vigoare** |
| Urmare adoptării prezentului proiect, se abrogă Hotărârea Guvernului nr. 813/2015 cu privire la aprobarea componenţei nominale a Colegiului Agenţiei Rezerve Materiale. |
| **7. Avizarea şi consultarea publică a proiectului** |
| Anunţul privind iniţierea procesului de elaborare a proiectului de hotărâre a Guvernului a fost plasat pe pagina web a Ministerului Afacerilor Interne (directoriul „Transparenţa decizională”, compartimentul „Consultări publice”), proiectul urmând a fi ulterior plasat, în scopul respectării prevederilor Legii nr. 239/2008 privind transparenţa în procesul decizional.  Concomitent, proiectul urmează a fi avizat de către:  Cancelaria de stat;  Ministerul Finanţelor;  Centrul Naţional Anticorupţie;  Ministerul Justiţiei. |
| **8. Constatările expertizei anticorupție** |
| expertiza anticorupţie urmează a fi efectuată |
| **9. Constatările expertizei de compatibilitate** |
| nu este necesară efectuarea unei asemenea expertize |
| **10. Constatările expertizei juridice** |
| expertiza juridică urmează a fi efectuată |
| **11. Constatările altor expertize** |
| ----- |

**Ministru Alexandru JIZDAN**